CELEX: 62013CN0598
Language: hr
Date: 2013-11-22 00:00:00
Title: Predmet C-598/13: Zahtjev za prethodnu odluku koji je 22. studenog 2013. uputio Curtea de Apel Suceava (Rumunjska) — Casa Județeană de Pensii Botoșani protiv Polixeni Guletsou

25.1.2014   
            
            
               HR
            
            
               Službeni list Europske unije
            
            
               C 24/11
            
         Zahtjev za prethodnu odluku koji je 22. studenog 2013. uputio Curtea de Apel Suceava (Rumunjska) — Casa Județeană de Pensii Botoșani protiv Polixeni Guletsou
   (Predmet C-598/13)
   2014/C 24/21
   Jezik postupka: rumunjski
   
      Sud koji je uputio zahtjev
   
   Curtea de Apel Suceava (Rumunjska)
   
      Stranke glavnog postupka
   
   
      Tužitelj: Casa Județeană de Pensii Botoșani
   
      Tuženik: Polixeni Guletsou
   
      Prethodna pitanja
   
   Treba li odredbe članka 7. stavka 2. točke (c) Uredbe (EEZ) br. 1408/71 (1) tumačiti na način da u njihovo područje primjene ulazi bilateralni sporazum koji su dvije države članice sklopile prije datuma stupanja na snagu navedene Uredbe, a kojim su se sporazumjele o prestanku obveza vezanih uz davanja iz socijalnog osiguranja koje jedna država duguje državljanima druge države koji su imali status političkih izbjeglica na području prve države te su vraćeni na područje druge države, u zamjenu za plaćanje paušalnog iznosa od strane prve države, namijenjenog isplati mirovina i pokrivanju razdoblja tijekom kojeg su doprinosi za socijalno osiguranje bili uplaćivani u prvoj državi članici?
   
      (1)  Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koje se kreću unutar Zajednice (SL L 149, str. 2.) (SL, posebno izdanje na hrvatskom jeziku, poglavlje 5., svezak 5. str. 7.).